विपक्षी गठबंधन I.N.D.I.A. ​​​​​​​की तीसरी बैठक सितंबर तक टाली जा सकती है, मुंबई में 25-26 अगस्त को होनी थी
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  श्रद्धा हत्याकांड में दिल्ली की साकेत कोर्ट ने शुक्रवार को एक दुकानदार का बयान दर्ज किया, जिसने कथित तौर पर अपराध में इस्तेमाल किया गया हथौड़ा
विपक्षी दलों के गठबंधन I.N.D.I.A. की 25-26 अगस्त को मुंबई में होने वाली तीसरी बैठक सितंबर के पहले सप्ताह तक के लिए टाली जा सकती है। सूत्रों ने शनिवार को बताया विपक्ष के कुछ नेताओं ने बताया है कि वे अपनी व्यस्तताओं के कारण इन दिनों में उपलब्ध नहीं हैं। NCP चीफ शरद पवार अगस्त के मध्य से महाराष्ट्र के दौरे पर निकलेंगे और वे ​​​​​​​उपलब्ध नहीं रहेंगे। 
आज की अन्य बड़ी खबरें...
श्रीनगर में आतंकवादी गिरफ्तार, पिस्टल, गोलियां और मैगजीन भी बरामद
पुलिस ने शनिवार को बटमालू से आतंकी संगठन अल बद्र के एक हाइब्रिड आतंकवादी को गिरफ्तार किया। वह आतंकवादी गतिविधियों की योजना बना रहा था। हाइब्रिड आतंकवादी वे होते हैं जो हमले करते हैं और फिर अपने नियमित जीवन में वापस आ जाते हैं। श्रीनगर पुलिस ने ट्विटर पर कहा, पकड़े गए आतंकी का नाम अरफात यूसुफ पिता मोहम्मद यूसुफ है जो राजपोरा पुलवामा का रहने वाला है। उसके पास से एक पिस्तौल, 20 लाइव राउंड गोलियां और 2 मैगजीन बरामद की गई हैं।
रिश्वत लेने के मामले में कॉरपोरेट मामलों के मंत्रालय में तैनात दो ज्वाइंट डायरेक्टर समेत चार गिरफ्तार ​​​​​​​​​​​​​​
​​​​​​​CBI ने 3 लाख रुपए की रिश्वत लेने के मामले में कॉरपोरेट मामलों के मंत्रालय में तैनात दो ज्वाइंट डायरेक्टर स्तर के अधिकारियों और आलोक इंडस्ट्रीज के एक सहयोगी सहित चार लोगों को गिरफ्तार किया है। अधिकारियों ने शनिवार को बताया कि गिरफ्तार किए गए लोगों में ज्वाइंट डायरेक्टर मंजीत सिंह और पुनीत दुग्गल, वरिष्ठ तकनीकी सहायक रूही अरोड़ा, आलोक इंडस्ट्रीज के एक सहयोगी रेशम रायजादा शामिल हैं, जिसे 2019 में रिलायंस इंडस्ट्रीज लिमिटेड ने अधिग्रहित किया गया था।​​​​​​​
थाईलैंड में पटाखा गोदाम में धमाका, 9 लोगों की मौत कई घायल
थाईलैंड में शनिवार को एक पटाखा गोदाम में हुए धमाके में नौ लोगों की मौत हो गई और कई घायल हो गए। नाराथिवास स्टेट के गवर्नर सनान पोंगाक्सोर्न ने पब्लिक ब्रॉडकास्टर PBS को बताया कि कम से कम 115 लोग घायल हुए हैं और कई की हालत गंभीर है।
MP लगातार दूसरी बार टाइगर स्टेट; यहां 785 बाघ, 4 साल में 259 बढ़े
मध्य प्रदेश को फिर टाइगर स्टेट का तमगा मिला है। MP लगातार दूसरी बार जबकि कुल तीसरी बार टाइगर स्टेट बना है। सबसे पहले 2006 में हुई पहली गणना में प्रदेश पहले पायदान पर था। इसके बाद 2018 और अब 2022 में MP नंबर वन रहा है।
साल 2022 की गणना में MP में टाइगर्स की संख्या बढ़कर 785 हो गई है। यह देश में सर्वाधिक है। 2018 जब गिनती हुई थी, तब MP में 526 टाइगर थे। यानी 4 साल में यहां 259 टाइगर बढ़ गए हैं।
साल 2022 की गणना में 563 टाइगर्स के साथ कर्नाटक दूसरे, 560 टाइगर्स के साथ उत्तराखंड तीसरे, जबकि 444 टाइगर्स के साथ महाराष्ट्र चौथे नंबर पर है। पढ़ें पूरी खबर...
सिंगापुर के सैटेलाइट्स की लॉन्चिंग के लिए उलटी गिनती शुरू
भारत 30 जुलाई को श्रीहरिकोटा से सिंगापुर के सात सैटेलाइट्स को अंतरिक्ष में लॉन्च करेगा। इसरो ने बताया कि यह लॉन्चिंग PSCL-C56 रॉकेट से की जाएगी। इसके लिए उल्टी गिनती शनिवार को सुबह 6.20 बजे शुरू हो गई। मालूम हो कि इसरो ने 14 जुलाई को चंद्रयान-3 की सफल लॉन्चिंग की है।
पश्चिम बंगाल के पूर्व CM बुद्धदेव भट्टाचार्य को सांस लेने में तकलीफ, अस्पताल में भर्ती कराया गया
पश्चिम बंगाल के पूर्व CM बुद्धदेव भट्टाचार्य को सांस लेने में तकलीफ की शिकायत के बाद शनिवार को कोलकाता के अस्पताल में भर्ती कराया गया। भट्टाचार्य (79) को अस्पताल की क्रिटिकल केयर यूनिट में वेंटिलेटर सपोर्ट पर रखा गया।
केरल के राज्यपाल के काफिले में घुसी अज्ञात कार, सिक्योरिटी गार्ड की गाड़ी को मारी टक्कर; 2 आरोपी गिरफ्तार
केरल के राज्यपाल आरिफ मोहम्मद खान की सुरक्षा में चूक का मामला सामने आया है। एक प्राइवेट कार्यक्रम में शामिल होने के लिए शनिवार सुबह नोएडा सेक्टर-77 पहुंचे केरल के राज्यपाल के काफिले में एक अज्ञात कार घुस गई। काफिले में शामिल गाड़ी को इस कार ने टक्कर मारी। इस मामले में पुलिस ने 2 आरोपियों को मौके से गिरफ्तार किया है।
क्राइम ब्रांच ने ऑनलाइन चीनी मांझा बिक्री के इंटर स्टेट रैकेट का किया खुलासा, तीन आरोपियों को किया गिरफ्तार
क्राइम ब्रांच की एक टीम ने प्रतिबंधित चीनी मांझे की ऑनलाइन बिक्री के एक इंटर स्टेट रैकेट का खुलासा किया है। पुलिस ने पंजाब और दिल्ली से तीन आरोपियों को गिरफ्तार किया है। आरोपियों के पास से मांझे के 201 रोल बरामद किए गए हैं।
छत्तीसगढ़ के सुकमा में पुलिस और नक्सली के बीच मुठभेड़, सर्चिंग पर निकले जवानों पर नक्सलियों ने की फायरिंग
छत्तीसगढ़ के सुकमा जिले में पुलिस और नक्सलियों के बीच मुठभेड़ हुई है। बताया जा रहा है कि, सर्चिंग पर निकले जवानों पर नक्सलियों ने हमला किया है। हालांकि, जवानों ने भी मोर्चा संभाला और नक्सलियों की गोलियों का मुंहतोड़ जवाब दिया है। गोलीबारी में अभी किसी के घायल होने की जानकारी नहीं है। पूरी खबर पढ़ें...
तमिलनाडु के कृष्णागिरी जिले में पटाखा बनाने की यूनिट में धमाका, 8 लोगों की मौत
तमिलनाडु के कृष्णागिरी जिले में शनिवार को पटाखा बनाने की यूनिट में धमाका हो गया। इसमें तीन महिलाओं सहित आठ लोगों की मौत हो गई। पूरी खबर पढ़ें...
ऑस्ट्रेलिया का मिलिट्री हेलिकॉप्टर समुद्र में क्रैश हुआ, 4 क्रू मेंबर लापता
ऑस्ट्रेलिया का मिलिट्री हेलिकॉप्टर क्वींसलैंड के पास समुद्र में क्रैश हो गया। हादसा भारतीय समयानुसार शुक्रवार देर शाम अमेरिका के साथ हो रहे जॉइंट मिलिट्री ऑपरेशन के दौरान हुआ। ऑस्ट्रेलिया के डिफेंस मिनिस्टर ने बताया कि MRH90 हेलिकॉप्टर, जिसे ताइपान भी कहते हैं, रात करीब 8 बजे दूसरे मिलिट्री हेलिकॉप्टर के साथ ट्रेनिंग कर रहा था।
तभी वो क्रैश हो गया। इसके तुरंत बाद दूसरे हेलिकॉप्टर ने रेस्क्यू ऑपरेशन शुरू कर दिया, जो अब तक जारी है। हादसे के चलते जॉइंट मिलिट्री ऑपरेशन को रोक दिया गया है।
इंडियन नेवी ने बंगाल की खाड़ी में फंसे 36 भारतीय मछुआरों को बचाया; 2 दिन से फंसे थे
इंडियन नेवी ने समुद्र में फंसे 36 भारतीय मछुआरों का रेस्क्यू किया। ये मछुआरे तमिलनाडु तट से 130 समुद्री मील की दूरी पर बंगाल की खाड़ी में फंसे थे। खराब मौसम, फ्यूल खत्म होने और इंजन खराब होने से इनके जहाज 2 दिन से समुद्र में मदद की आस लगा रहे थे। नेवी के शिप खंजर ने इन्हें बचाकर शुक्रवार को चेन्नई पहुंचाया।
अंडमान-निकोबार आईलैंड पर 5.8 तीव्रता का भूकंप
अंडमान-निकोबार आईलैंड में रात 12 बजकर 53 मिनट पर 5.8 तीव्रता के भूकंप के झटके महसूस किए गए। ये झटके पोर्ट ब्लेयर के दक्षिण-पूर्व में 126 किमी की दूरी पर महसूस किए गए। भूकंप का केंद्र 69 किमी की गहराई में था।
विपक्षी गठबंधन को ‘इंडिया’ की जगह ‘विपक्ष’ कहेगी भाजपा
INDIA बनाम NDA के चक्रव्यूह में फंसी भाजपा ने इसका तोड़ निकाल लिया है। यह तय हुआ है कि भाजपा विपक्षी गठबंधन के लिए ‘इंडिया’ शब्द का इस्तेमाल नहीं करेगी। पार्टी के एक वरिष्ठ नेता ने कहा, लोकसभा चुनाव हो या पांच राज्यों के विधानसभा चुनाव, इसमें विपक्ष का इंडिया नैरेटिव नहीं चलेगा।
दरअसल, विपक्षी गठबंधन का नाम इंडिया रखने से भाजपा असहज थी। इंडिया कहकर आलोचना करने में दिक्कत हो रही थी। पार्टी में मंथन जारी रहा। कुछ ने सुझाव दिए कि ‘इन डिए’ या ‘ईस्ट इंडिया’ का इस्तेमाल हो, पर बात नहीं बनी।
मंथन के बाद तय हुआ कि विपक्षी गठबंधन को इंडिया कहने की जरूरत नहीं। गृहमंत्री अमित शाह और भाजपा अध्यक्ष जेपी नड्‌डा ने कहा कि सिर्फ विपक्षी दल या विपक्षी गठबंधन कहा जाए। जहां गठबंधन हो वहां ‘विपक्षी गठबंधन’ और जहां गठबंधन न हो जैसे- तेलंगाना, ओडिशा, आंध्र प्रदेश वहां ‘विपक्ष’ का इस्तेमाल किया जाए।
4 से 30 जून तक खेला जाएगा अगला टी-20 वर्ल्ड कप, ICC ने शार्टलिस्ट वेन्यू का निरीक्षण किया
अगला टी-20 वर्ल्ड कप 4 से 30 जून के बीच वेस्टइंडीज और अमेरिका में खेला जाएगा। इस टूर्नामेंट के मुकाबले 10 अलग-अलग वेल्यू पर खेले जाएंगे। इस हफ्ते ICC ने शार्टलिस्ट किए गए वेन्यू का निरीक्षण किया है। इनमें अमेरिका के वे वेन्यू भी शामिल थे, जहां वर्ल्ड कप मैच होने हैं। अमेरिका पहली बार वर्ल्ड कप की मेजबानी करने जा रहा है।
श्रद्धा हत्याकांड: कोर्ट ने आफताब को हथौड़ा बेचने वाले दुकानदार का बयान दर्ज किया
श्रद्धा हत्याकांड में दिल्ली की साकेत कोर्ट ने शुक्रवार को एक दुकानदार का बयान दर्ज किया, जिसने कथित तौर पर अपराध में इस्तेमाल किया गया हथौड़ा आफताब अमीन पूनावाला को बेचा था। अदालत ने उस दुकानदार का भी बयान दर्ज किया जिसने उसे सूटकेस बेचा था। श्रद्धा की 18 मई, 2022 को हत्या कर दी गई थी। हत्या का आरोपी लिव इन पार्टनर आफताब है।